PATVIRTINTA

 Šiaulių lopšelio-darželio „Drugelis“

 direktoriaus 2021 m. spalio 22 d.

 įsakymu Nr. V-195

**ŠIAULIŲ LOPŠELIO-DARŽELIO „DRUGELIS“**

 **RESPUBLIKINIO IKIMOKYKLINIO IR PRIEŠMOKYKLINIO UGDYMO ĮSTAIGŲ MOKYTOJŲ, ŠVIETIMO PAGALBOS SPECIALISTŲ PROJEKTO „KURIU. ŽAIDŽIU. SVEIKATĄ BRANGINU“ NUOSTATAI**

**I SKYRIUS**

**BENDROSIOS NUOSTATOS**

1. Respublikinio ikimokyklinio ir priešmokyklinio ugdymo įstaigų mokytojų, švietimo pagalbos specialistų projekto “Kuriu. Žaidžiu. Sveikatą branginu“ “(toliau - projekto) nuostatai reglamentuoja projekto tikslą, uždavinius, projekto organizavimą bei vykdymą, dalyvius, baigiamąsias nuostatas.

2. Projektas skirtas sudaryti galimybę ikimokyklinio ir priešmokyklinio ugdymo mokytojams, švietimo pagalbos specialistams dalintis gerąja darbo patirtimi, inovatyviomis bei kūrybiškomis idėjomis, skirtomis vaikų kalbos ugdymui, fizinės bei emocinės sveikatos saugojimui ir stiprinimui.

3. Projekto organizatorius – Šiaulių lopšelis-darželis „Drugelis“ . Projekto koordinatorės - Šiaulių lopšelio-darželio „Drugelis“ administratorė Jolanta Martinaitienė, logopedė Rasa Kiselienė, logopedė Jurgita Niauronienė, judesio korekcijos specialistė Jurga Mikelionienė.

4. Informacija apie projektą ir nuostatai skelbiami Šiaulių lopšelio–darželio „Drugelis“ tinklapyje

**II SKYRIUS**

**TIKSLAS IR UŽDAVINIAI**

 5. Projekto tikslas – skatinti ikimokyklinio ir priešmokyklinio ugdymo mokytojus, švietimo pagalbos specialistus (specialiuosius pedagogus, logopedus, socialinius pedagogus, judesio korekcijos specialistus) dalintis gerąja darbo patirtimi, suteikti galimybę profesiniam bendradarbiavimui, refleksijai, panaudojant kolegų sėkmingą darbo patirtį saugant ir stiprinant vaikų fizinę bei emocinę sveikatą, ugdant vaikų kalbą.

1. Projekto uždaviniai:

6.1. Pristatyti sukurtą metodinę priemonę ir/ar didaktinį žaidimą, skirtą ikimokyklinio ir priešmokyklinio amžiaus vaikų kalbos ugdymui, fizinės bei emocinės sveikatos stiprinimui ir saugojimui.

6.2. Suteikti galimybę dalintis ikimokyklinio ir priešmokyklinio ugdymo pedagogams, švietimo pagalbos specialistams profesiniais, asmeniniais gebėjimais, gerąja darbo patirtimi saugant bei stiprinant ikimokyklinio ir priešmokyklinio amžiaus vaikų fizinę bei emocinę sveikatą bei ugdant jų kalbą.

6.3. Skatinti ikimokyklinio ir priešmokyklinio ugdymo mokytojų, švietimo pagalbos specialistų kūrybinę raišką bei bendradarbiavimą.

**III SKYRIUS**

**DALYVIAI**

 7. Projekto dalyviai: šalies ikimokyklinio ir priešmokyklinio ugdymo įstaigų mokytojai, švietimo pagalbos specialistai. Dalyvių skaičius neribojamas.

**IV SKYRIUS**

**ORGANIZAVIMAS IR VYKDYMAS**

8. Projektas vyks nuo 2021 m. lapkričio 1 d. iki gruodžio 1 d.

9. Projekto dalyviai, šalies ikimokyklinio ir priešmokyklinio ugdymo įstaigų pedagogai, švietimo pagalbos specialistai, parengia ir pateikia:

9.1. Savo sukurtos metodinės priemonės ir/ar didaktinio žaidimo, skirto vaikų kalbos ugdymui, fizinės bei emocinės sveikatos saugojimui ir stiprinimui, aprašą kartu su 2 nuotraukomis. Priemonės ir/ar didaktinio žaidimo aprašo apimtis – ne daugiau kaip pusė A4 formato lapo. Aprašymas rengiamas 12 dydžio Times New Roman šriftu, tarpas tarp eilučių viengubas. Pristatomos 2 nuotraukos (fotografijų dydis neturi viršyti 5 MB, formatas – JPG (JPEG).

9.2. Dalyvio kortelę (1 priedas). Dalyvio kortelė rengiama 12 dydžio Times New Roman šriftu, tarpas tarp eilučių viengubas.

10. Išankstinė registracija nevykdoma. Dalyvio anketą, skaitmenines nuotraukas su metodinės priemonės ir/ar didaktinio žaidimo aprašu siųsti nuo 2021 m. lapkričio 1 d. iki 2021 m. gruodžio 1 d. el. p. drugelis@sdrugelis.lt

11. Iki 2021 m. gruodžio 20 d. bus sudarytas ikimokyklinio ir priešmokyklinio amžiaus vaikų kalbos ugdymo, fizinės bei emocinės sveikatos stiprinimui ir saugojimui skirtų priemonių ir/ar didaktinių žaidimų elektroninis PDF leidinys.

**V SKYRIUS**

**BAIGIAMOSIOS NUOSTATOS**

12. Autorius, pateikdamas savo sukurtos metodinės priemonės ir/ar didaktinio žaidimo aprašą kartu su nuotraukomis projektui, patvirtina, kad yra nuotraukos ir/ar didaktinio žaidimo autorius. Už autorinių teisių pažeidimus atsako nuotraukas bei aprašą pateikę asmenys.

13. Pateikdamas savo sukurtos metodinės priemonės ir/ar didaktinio žaidimo aprašą kartu su nuotraukomis, autorius tampa projekto dalyviu.

14. Organizatoriai pasilieka teisę projekto dalyvių atsiųstas nuotraukas, aprašus naudoti neatlygintinai, viešai publikuoti, nurodant autorines teises.

15. Projekto sąlygų neatitinkančios priemonės ir/ar didaktiniai žaidimai bei jų aprašymai nebus eksponuojami.

16. Visiems projekte dalyvavusiems pedagogams, švietimo pagalbos specialistams bus išsiųstos elektroninės padėkos ir pažymos bei vaikų fizinių bei emocinių gebėjimų plėtojimui skirtų priemonių, ir/ar didaktinių žaidimų elektroninis leidinys.

1. Dalyvavimas projekte laikomas autorių sutikimu su šiomis sąlygomis.
2. Informacija teikiama el. p. drugelis@sdrugelis.lt tel. (8-41) 52 44 89.

\_\_\_\_\_\_\_\_\_\_\_

*Šiaulių lopšelio-darželio „Drugelis“ respublikinio*

*ikimokyklinio ir priešmokyklinio ugdymo įstaigų mokytojų, švietimo pagalbos specialistų projekto „Kuriu. Žaidžiu. Sveikatą branginu“ nuostatų*

*1 priedas*

**DALYVIO KORTELĖ**

|  |  |
| --- | --- |
| Autoriaus vardas, pavardė |  |
| Pareigos |  |
| Ugdymosi įstaigos pavadinimas |  |
| Kontaktinis el. paštas, tel. nr.  |  |
| **PRIEMONĖS IR/AR DIDAKTINIO ŽAIDIMO PAVADINIMAS** |  |
| Priemonės ir/ar didaktinio žaidimo tikslas ir aprašymas |  |